צרפת באירוויזיון

[שמאל|ממוזער|240px|[אנדרה קלאבו בהילברסום (1958)]]
[ממוזער|240px|[איזבל אוברה בלוקסמבורג (1962)]]
[שמאל|ממוזער|240px|גי בונה ב[אמסטרדם (1970)]]
[שמאל|ממוזער|240px|קת'רין פרי ב[האג (1976)]]
[שמאל|ממוזער|240px|פרופיל ב[האג (1980)]]
[שמאל|ממוזער|240px|ג'ונתן סרדה ב[איסטנבול (2004)]]
[שמאל|ממוזער|240px|לס פאטאלס פיכארדס ב[הלסינקי (2007)]]
[שמאל|ממוזער|240px|[פטרישיה קאס במוסקבה (2009)]]
[שמאל|ממוזער|240px|[אמורי וסילי בדיסלדורף (2011)]]
[שמאל|ממוזער|240px|[אנגון בבאקו (2012)]]
[שמאל|ממוזער|240px|אָמוֹנְדִין בּוּרְזְ'וַוה ב[מאלמה (2013)]]
[שמאל|ממוזער|240px|טווין טווין ב[קופנהגן (2014)]]
[ממוזער|שמאל|240px|[מאדאם מסייה בליסבון (2018)]]
[ממוזער|240px|[בילאל חסאני בתל אביב (2019)]]
**[[צרפת]]** נטלה חלק בתחרות ה**[[תחרות הזמר של האירוויזיון|אירוויזיון]]** 67 פעמים החל מהצטרפותה לראשונה ב-1956 והיא נמנית בין שבע מדינות מייסדות התחרות. צרפת נעדרה מהתחרות פעמיים ב-1974 ו-1982, ניצחה חמש פעמים ב-1958, 1960, 1962, 1969 ו-1977 ואירחה את התחרות שלוש פעמים ב-1959, 1961 ו-1978. לאור כל ניצחונותיה, יחד עם לוקסמבורג, בריטניה והולנד, צרפת מדורגת במקום השלישי בטבלת הניצחונות של התחרות עם חמישה ניצחונות.

## צרפת כמובילה תרבותית וכלכלית
### השפה הצרפתית באירוויזיון
כבר באירוויזיון הראשון השפה הצרפתית הייתה מקובלת במיוחד, שבעה מהשירים, שהם מחצית מכלל השירים, בוצעו בצרפתית. באירוויזיון השני, ב-1957 בוצעו 3 שירים בלבד בצרפתית, מתוך 10 שירים שהתחרו.

הנחיית האירוויזיון חייבת להיות בצרפתית, בנוסף לאנגלית.

## הישגים
בשנים הראשונות של האירוויזיון צרפת הייתה אחת המדינות הבולטות ביותר. עם זכייתה של איזבל אוברה ב-1962, הייתה צרפת המדינה בעלת מספר הזכיות הגדולה ביותר - שלוש. צרפת החזיקה בשיא עד 1973, בו זכתה אן מארי דוד בייצגה את לוקסמבורג. בשלב זה היו צרפת ולוקסמבורג בתיקו במספר הניצחונות - כל אחת מהן זכתה ארבע פעמים.

הזכיות בתחרות:
*ב-1958 עם השיר Dors Mon Amour, בביצוע אנדרה קלאבו.
*ב-1960 עם השיר Tom Pilibi, בביצוע ז'קלין בואייה.
*ב-1962 עם השיר Un Premier Amour, בביצוע איזבל אוברה .
*ב-1969 עם השיר Un Jour, Un Enfant, בביצוע פרידה בוקארה. בשנה זו הגיעו למקום הראשון ביחד עם צרפת גם ספרד, בריטניה, והולנד.
*ב-1977 עם השיר L'oiseau et l'enfant, בביצוע מארי מרים.

כמו כן הגיעה צרפת למקום השני ארבע פעמים מתוכן שתיים בשובר שוויון (אחת במקום הראשון ב - 1991 אבל הפסידה לשוודיה והשנייה במקום השני בתיקו עם אירלנד ואירלנד הפסידה), לשלישי שבע פעמים, לרביעי שבע פעמים ולחמישי פעמיים.

## צרפת וחמש הגדולות
מהתחרות ב-1998, ישנן ארבע מדינות מסוימות שמעפילות אוטומטית לגמר התחרות בלי קשר למיקומן בתחרות בשנה הקודמת. הן הרוויחו מעמדן עקב היותן התורם הכלכלי הגדול ביותר של התחרות מטעם איגוד השידור האירופי. מדינות אלה הן ספרד, גרמניה, בריטניה, צרפת והחל מהתחרות ב-2011, כאשר איטליה שבה לתחרות לאחר כ-13 שנות היעדרות, גם איטליה. בשל מעמדן הבלתי פגיע בתחרות, הן היו ידועות בשם "ארבע הגדולות", וכשאיטליה הצטרפה אליהן הן ידועות בשם "חמש הגדולות". המפקח של התחרות, סוונטה סטוקסליוס, אמר לכתבים בפגישה עם "OGAE" סרביה, כי אם איטליה תשוב לתחרות בעתיד היא תעפיל ישירות לגמר ותהווה חלק מ"חמש הגדולות", וכך היה כאשר היא שבה לתחרות. ב-2009, דווח כי "ארבע הגדולות" עלולות לאבד את מעמדן הבלתי פגיע בתחרות וכי הן יצטרכו להתחרות בחצאי-הגמר של התחרות כמו כל שאר המדינות. עם זאת, הדבר לא התרחש, ו"ארבע הגדולות" שמרו על מעמדן הבלתי פגיע בתחרות.

## היעדרויות
צרפת נעדרה משתי תחרויות אירוויזיון לאורך השנים:

היעדרותה הראשונה נרשמה ב-1974, כאשר לאחר בחירת השיר והאמן שיתחרו עבור צרפת בתחרות, צרפת פרשה בפתאומיות מהתחרות עקב פטירתו של נשיא צרפת, ז'ורז' פומפידו, בשבוע התחרות. אם צרפת הייתה מתחרה בתחרות באותה שנה, היא הייתה מיוצגת על ידי הזמרת הצרפתייה דני עם השיר "La vie à vingt-cinq ans". בעקבות מותו של נשיא צרפת, נבצרה האפשרות מהזמרת הצרפתייה אן-מארי דוד, אשר ניצחה בתחרות בשנה הקודמת עבור לוקסמבורג, להגיע לתחרות שהתקיימה באותה השנה על מנת להעניק למנצחת התחרות את הפרס. צרפת הקליטה ושידרה את התחרות שבוע לאחר מכן.

היעדרותה השנייה והאחרונה נרשמה ב-1982. בנובמבר 1981, רשות השידור הצרפתית סירבה בתוקף לשלוח נציג לאירוויזיון 1982. מנכ"ל רשות השידור הצרפתית פייר בוטיילר אמר כי "היעדר הכישרון ובינוניותם של השירים הם מטרד. תחרות האירוויזיון היא אנדרטה לאיוולת". עקב תגובתה הציבורית של רשות השידור הצרפתית לפרוש מתפקיד בחירת הנציג והשיר לתחרות, בשנה שלאחר מכן רשות השידור הצרפתית, France 2, לקחה על עצמה את תפקיד בחירת הנציג והשיר שיתחרו עבור צרפת בתחרות.

## השירים שייצגו את צרפת באירוויזיון

## אירוח האירוויזיון

## מגישי הניקוד מטעם צרפת

## ראו גם
* צרפת באירוויזיון לרוקדים צעירים

## קישורים חיצוניים

* 
* צרפת באתר האירוויזיון 
* היסטוריית ההצבעות של צרפת באירוויזיון 

## הערות שוליים

*
קטגוריה:אירוויזיון לפי מדינה